title: 2010/336/CFSP: Sklep Sveta 2010/336/SZVP z dne 14. junija 2010 o delovanju EU v podporo sporazumu o trgovini z orožjem v okviru Evropske varnostne strategije

text:
               18.6.2010

               SL

               Uradni list Evropske unije

               L 152/14

         SKLEP SVETA 2010/336/SZVP
   z dne 14. junija 2010
   o delovanju EU v podporo sporazumu o trgovini z orožjem v okviru Evropske varnostne strategije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26(2) in člena 31(1) Pogodbe,
   ob upoštevanju naslednjega:

               (1)

               Evropski svet je 12. decembra 2003 sprejel Evropsko varnostno strategijo, ki je pozvala k vzpostavitvi mednarodnega reda na podlagi učinkovitega multilateralizma. Evropska varnostna strategija priznava Ustanovno listino Združenih narodov (ZN) kot temeljni okvir mednarodnih odnosov. Prednostna naloga Evropske unije je okrepiti ZN, ter jih usposobiti za izpolnjevanje njihovih nalog in učinkovito delovanje.

               (2)

               Generalna skupščina Združenih narodov je 6. decembra 2006 sprejela Resolucijo 61/89 z naslovom „Za sporazum o trgovini z orožjem: določitev skupnih mednarodnih standardov za uvoz, izvoz in prenos konvencionalnega orožja“.

               (3)

               Svet je v sklepih z dne 11. decembra 2006 pozdravil dejstvo, da se je proces oblikovanja pravno zavezujočega mednarodnega sporazuma o trgovini z orožjem (v nadaljnjem besedilu: ATT) uradno začel in z zadovoljstvom ugotovil, da je velika večina držav članic ZN podprla Resolucijo Generalne skupščine ZN 61/89, vključno z vsemi državami članicami Unije. Svet je znova poudaril, da bodo Unija in njene države članice v tem procesu igrale dejavno vlogo in v zvezi s tem opozoril na pomen sodelovanja z drugimi državami in regionalnimi organizacijami.

               (4)

               Generalni sekretar ZN je ustanovil skupino vladnih strokovnjakov, sestavljeno iz 28 članov, ki naj bi nadaljevala preučevanje možnosti za ATT. Skupina vladnih strokovnjakov se je tekom leta 2008 sestajala ter sklenila, da je potrebna nadaljnja preučitev in da bi morali biti postopno vloženi nadaljnji napori v okviru ZN na odprt in pregleden način. Tiste države, ki lahko nudijo pomoč državam v stiski, je skupina vladnih strokovnjakov spodbudila, da na zahtevo to tudi storijo.

               (5)

               Svet je v svojih sklepih z dne 10. decembra 2007 pozdravil ustanovitev skupine vladnih strokovnjakov ZN ter izrazil trdno prepričanje, da bi celovit, pravno zavezujoč dokument, ki bi bil skladen z obstoječo odgovornostjo držav glede na zadevno mednarodno pravo in bi določal skupne mednarodne standarde za uvoz, izvoz in prenos konvencionalnega orožja, znatno prispeval k preprečevanju neželenega in neodgovornega širjenja konvencionalnega orožja.

               (6)

               Inštitut Združenih narodov za raziskave na področju razoroževanja (UNIDIR) je ta proces podprl z izvedbo študije v dveh delih, in sicer dveh poglobljenih analiz stališč držav članic ZN glede izvedljivosti, obsega uporabe in osnutka parametrov ATT. Analizi, izvedeni decembra 2007 in januarja 2008, sta bili koristno gradivo za skupino vladnih strokovnjakov.

               (7)

               Generalna skupščina ZN je 24. decembra 2008 sprejela Resolucijo 63/240 z naslovom „Za sporazum o trgovini z orožjem: določitev skupnih mednarodnih standardov za uvoz, izvoz in prenos konvencionalnega orožja“, s katero je bila ustanovljena odprta delovna skupina, da bi nadalje preučila tiste elemente poročila skupine vladnih strokovnjakov, o katerih bi se za njihovo vključitev v končno, pravno zavezujočo pogodbo o uvozu, izvozu in prenosu konvencionalnega orožja lahko doseglo soglasje. Odprta delovna skupina se je v letu 2009 sestala dvakrat ter Generalni skupščini ZN predložila poročilo, v katerem je ugotovila, da bi bilo za reševanje problema neregulirane trgovine s konvencionalnim orožjem in njegove preusmeritve na črni trg potrebno mednarodno ukrepanje.

               (8)

               Na podlagi navedenih sklepov Sveta se je Unija odločila, da bo podprla proces ATT ter začela razpravo, ki bo vključevala države, ki nimajo predstavnikov v skupini vladnih strokovnjakov, in druge akterje, kot sta civilna družba in industrija, da bi s tem pripomogli k boljšemu razumevanju te problematike in prispevali k delu odprte delovne skupine. V ta namen je Svet 19. januarja 2009 sprejel Sklep Sveta 2009/42/SZVP (1) o podpori dejavnostim EU za spodbujanje procesa, ki vodi do oblikovanja pogodbe o trgovini z orožjem, med tretjimi državami v okviru evropske varnostne strategije.

               (9)

               V okviru izvajanja Sklepa 2009/42/SZVP je UNIDIR, ki je v Sklepu določen kot izvajalec, med februarjem 2009 in februarjem 2010 organiziral šest regionalnih seminarjev, spremljajoči dogodek ter otvoritveno in zaključno prireditev. Te dejavnosti so zadevnim zainteresiranim stranem, vključno s predstavniki civilne družbe, industrije in držav, ki niso sodelovale v skupini vladnih strokovnjakov, omogočile sodelovanje v odprti neformalni razpravi o ATT. Izvajanje Sklepa 2009/42/CFSP je prav tako omogočilo vključitev nacionalnih in regionalnih pristopov v mednarodni postopek, ki je v teku, ter omogočilo opredelitev področja uporabe in posledic sporazuma o trgovini s konvencionalnim orožjem.

               (10)

               Generalna skupščina ZN je 2. decembra 2009 sprejela Resolucijo 64/48 z naslovom „Sporazum o trgovini z orožjem“, v kateri je sklenila, da bo sklicala konferenco ZN o ATT leta 2012, da bi se oblikoval pravno zavezujoč instrument o najvišjih možnih skupnih mednarodnih standardih za prenos konvencionalnega orožja. V Resoluciji je prav tako določeno, da se preostale seje odprte delovne skupine štejejo za seje pripravljalnega odbora za navedeno konferenco ZN.

               (11)

               Ob upoštevanju dejavnosti Sklepa 2009/42/CFSP, ki preneha veljati maja 2010, in dejstva, da so za uspešno konferenco ZN o ATT leta 2012 potrebne priprave, ter priporočila iz Resolucije 64/48 o tem, da se zagotovi čim širša in učinkovita udeležba na tej konferenci, bi morala Unija podpreti priprave za konferenco ZN, da bo ta konferenca čim bolj vključujoča in da bodo na njej sprejeta konkretna priporočila o elementih prihodnjega ATT. Unija bi morala proces oblikovanja ATT podpreti z ukrepi v podporo nacionalnim sistemom izvoza in uvoza v tretjih državah, ki bi morali biti skladni s prihodnjim ATT –

         SPREJEL NASLEDNJI SKLEP:
   Člen 1
   1.   Za podporo sporazuma o trgovini z orožjem (v nadaljnjem besedilu: ATT) Unija izvaja dejavnosti z naslednjimi cilji:

               —

               prispevati k pripravam na konferenco ZN o ATT ter tako zagotoviti, da bo ta konferenca čim bolj vključujoča in da bodo na njej sprejeta konkretna priporočila o elementih prihodnjega ATT,

               —

               podpirati države članice ZN pri razvoju in izpopolnjevanju nacionalnega in regionalnega strokovnega znanja za izvajanje učinkovitega nadzora prenosa orožja, da bi zagotovili, da bo prihodnji ATT po začetku veljavnosti kar se da učinkovit.

         2.   Unija bo za uresničitev ciljev iz odstavka 1 izvedla naslednji projekt:

               —

               organizacija sedmih regionalnih seminarjev, uvodno in zaključno prireditev, največ tri spremljajoče dogodke ter predstavitev rezultatov.

         Navedeni projekt je podrobno opisan v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: VP).
   2.   Projekt iz člena 1(2) izvaja Inštitut ZN za raziskave na področju razoroževanja (UNIDIR).
   3.   UNIDIR svojo nalogo opravlja v okviru odgovornosti VP. V ta namen se VP po potrebi dogovarja z UNIDIR.
   Člen 3
   1.   Referenčni finančni znesek za izvajanje projekta iz člena 1(2) je 1 520 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili, ki se uporabljajo za splošni proračun Unije.
   3.   Evropska Komisija nadzira pravilno upravljanje odhodkov iz odstavka 1. V ta namen z UNIDIR sklene sporazum o financiranju. V tem sporazumu je določeno, da mora UNIDIR zagotoviti razpoznavnost prispevka EU primerno za njegovo višino.
   4.   Komisija si prizadeva skleniti sporazum o financiranju iz odstavka 3 čim prej po začetku veljavnosti tega sklepa. Komisija obvesti Svet o kakršnih koli težavah v tem procesu ter o datumu sklenitve sporazuma o financiranju.
   Člen 4
   VP poroča Svetu o izvajanju tega sklepa na podlagi rednih poročil po vsakem regionalnem seminarju, uvodnem in zaključnem seminarju ter spremljajočih dogodkih. Poročila bo pripravil UNIDIR, predstavljala pa bodo osnovo za ocenjevanje, ki ga opravi Svet. Komisija zagotovi podatke o finančnih vidikih izvajanja projekta iz člena 1(2).
   Člen 5
   1.   Ta sklep začne veljati na dan sprejetja.
   2.   Veljati preneha 24 mesecev po datumu sklenitve sporazuma o financiranju iz člena 3(3). Sklep preneha veljati šest mesecev po datumu začetka njegove veljavnosti, če navedeni sporazum o financiranju do takrat ni sklenjen.

      V Luxembourgu, 14. junija 2010

            Za Svet

            Predsednica

         C. ASHTON

      (1)  UL L 17, 22.1.2009, str. 39.

      PRILOGA
      1.   Cilj

      Splošni cilj tega sklepa je prispevati k pripravam na konferenco ZN o ATT, da bo čim bolj vključujoča in da bodo na njej sprejeta konkretna priporočila o elementih prihodnjega ATT, hkrati pa tudi podpreti države članice ZN pri razvoju in izpopolnjevanju nacionalnega in regionalnega strokovnega znanja za izvajanje učinkovitega nadzora izvoza in prenosa orožja.
      2.   Opis projekta

      2.1   Cilj projekta

      Namen projekta je uresničitev naslednjih specifičnih ciljev:

                  (a)

                  prispevati k pripravam na konferenco ZN o procesu ATT, vključno:

                              (i)

                              s povečanjem ozaveščenosti in znanja o procesu ATT ter razumevanja tega procesa v državah članicah ZN, civilni družbi in med predstavniki industrije;

                              (ii)

                              s spodbujanjem vključujoče, aktivne in učinkovite udeležbe čim več držav članic ZN v pripravljalnem odboru, ki naj bi se sestajal v obdobju 2010–2011;

                              (iii)

                              z opredelitvijo in oblikovanjem konkretnih predlogov o vsebini ATT, vključno s čim bolj celovitim področjem uporabe, parametri in posledicami;

                              (iv)

                              s spodbujanjem tretjih držav k najvišjim možnim standardom za ATT, tudi na podlagi regionalnih izkušenj in instrumentov;

                              (v)

                              s podporo pripravam na konferenco leta 2012, in sicer z okrepitvijo pogajalskih zmogljivosti udeležencev;

                  (b)

                  podpreti tretje države pri njihovih prizadevanjih za vzpostavitev, izboljšanje in izvajanje sistemov, kot je to ustrezno, za nadzor sistemov izvoza in prenosa, med drugim:

                              (i)

                              s pomočjo pri vzpostavitvi in uveljavljanju sistemov izdajanja dovoljenj;

                              (ii)

                              s pomočjo pri izboljšanju skladnosti in izvrševanju nacionalnega nadzora pri izvajanju prihodnjega ATT, vključno z mejnim nadzorom, ter pri spremljanju izvoza in prenosa orožja;

                              (iii)

                              s pomočjo pri pripravi nacionalnih in regionalnih poročil o izvozu in uvozu orožja z namenom zagotavljanja večje preglednosti in odgovornosti pri trgovini z orožjem;

                              (iv)

                              s spodbujanjem še večje preglednosti in odgovornosti pri trgovini z orožjem, in sicer s sodelovanjem v registru ZN za konvencionalno orožje (UN ROCA);

                              (v)

                              s pomočjo pri nacionalnih prizadevanjih za označevanje in sledenje osebnega in lahkega orožja (SALW).

            2.2   Rezultati projekta

      Rezultati izvajanja projekta bodo naslednji:

                  (a)

                  večja ozaveščenost in znanje o procesu ATT ter razumevanje tega procesa s strani držav članic ZN;

                  (b)

                  širša in dejavnejša udeležba držav članic ZN v pripravljalnem odboru, ki se bo sestajal v obdobju 2010–2011, vključno z oblikovanjem konkretnih predlogov o vsebini ATT, ki bi morali odražati čim bolj celovito področje uporabe in najvišje možne standarde;

                  (c)

                  večja ozaveščenost tretjih držav glede strukture in delovanja sistemov za nadzor izvoza konvencionalnega orožja, tudi s pomočjo z namenom doseganja doslednejšega spoštovanja in izvrševanja nacionalnega nadzora pri izvajanju prihodnjega ATT, vključno z mejnim nadzorom, ter pri spremljanju izvoza in prenosa orožja;

                  (d)

                  boljše evidentiranje in računovodsko knjiženje orožja, vključno z označevanjem in sledenjem ter predložitvijo nacionalnih podatkov UN ROCA, in izboljšanimi nacionalnimi zmogljivostmi za nadzor izvoza med državami udeleženkami.

            2.3   Opis dejavnosti

      V okviru projekta bo organiziranih sedem regionalnih seminarjev, uvodna in zaključna prireditev, največ trije spremljajoči dogodki ter predstavitev rezultatov.
      Tridnevni regionalni seminarji bodo organizirani na lokacijah, ki jih je treba v ciljnih regijah še določiti.
      2.3.1   Struktura regionalnih seminarjev

      Seminarji bodo vključevali naslednje predstavitve in razprave:

                  Prvi del (PRVI DAN in DRUGI DAN (dopoldne)):

                              (a)

                              splošni pregled ATT, ozadje, morebitno področje uporabe in parametri itd.;

                              (b)

                              nacionalna in regionalna stališča glede ATT, vključno s predstavitvijo stališča Unije o ATT;

                              (c)

                              drugi vidiki ATT, vključno z ukrepi za preglednost in pomoč;

                              (d)

                              oblikovanje priporočil za delo na sejah pripravljalnega odbora.

                  Drugi del (DRUGI DAN (popoldne) in TRETJI DAN):

                              (a)

                              predstavitev nacionalnih in regionalnih sistemov za nadzor trgovine s konvencionalnim orožjem, vključno s Skupnim stališčem Sveta 2008/944/SZVP z dne 8. decembra 2008 ki opredeljuje skupna pravila glede nadzora izvoza vojaške tehnologije in opreme (1);

                              (b)

                              vidiki vzpostavitve in uveljavljanja sistemov izdajanja dovoljenj, vključno s pravnimi in upravnimi vidiki;

                              (c)

                              vidiki skladnosti in izvrševanja nacionalnega nadzora pri izvajanju prihodnjega ATT, vključno z mejnim nadzorom, ter pri spremljanju izvoza in prenosa orožja;

                              (d)

                              vidiki evidentiranja in računovodskega knjiženja orožja, vključno z nacionalnimi in regionalnimi poročili o izvozu in prenosu orožja;

                              (e)

                              vloga in delovanje UN ROCA, vključno s pomočjo pri predložitvi nacionalnih poročil registru;

                              (f)

                              mednarodni in nacionalni instrumenti za označevanje in sledenje SALW ter pomoč pri njihovem izvajanju.

            Tridnevni seminarji bodo vključevali sestanke delovnih skupin o specifičnih vidikih ATT.
      2.3.2   Udeleženci seminarjev

      Udeleženci regionalnih seminarjev so:

                  (a)

                  diplomatsko in vojaško/obrambno osebje držav v regijah, zlasti organi, pristojni za nacionalne politike v zvezi z ATT, ter nacionalni delegati, ki bodo sodelovali v pripravljalnem odboru ATT;

                  (b)

                  tehnično osebje in osebje organov pregona iz držav v regijah, zlasti uslužbenci organov za nadzor izvoza, carine in organov pregona (dva udeleženca iz vsake države);

                  (c)

                  predstavniki mednarodnih in regionalnih organizacij, regionalnih nevladnih organizacij (NVO), skupin strokovnjakov ter lokalne/regionalne industrije;

                  (d)

                  predstavniki UNIDIR in Urada ZN za razorožitev (UNODA, oddelek za konvencionalno orožje in regionalni oddelek, po potrebi vključno z regionalnimi centri);

                  (e)

                  nacionalni in mednarodni tehnični strokovnjaki s področja nadzora izvoza konvencionalnega orožja, vključno s strokovnjaki in predstavniki industrije iz Unije.

            Na vsakem od seminarjev bo predvidoma sodelovalo od 45 do 80 udeležencev, odvisno od velikosti regij. V prvem delu vsakega seminarja bo sodeloval po en diplomat ali član vojaškega osebja vsake od povabljenih držav, drugega dela seminarjev pa se bodo udeležili po en uslužbenec, ki je tehnični strokovnjak in en uslužbenec organov pregona iz vsake povabljene države. Države, ki bodo povabljene na vsakega od seminarjev, in udeležence na predlog UNIDIR izbere VP, ki se o tem posvetuje s pristojnimi organi Sveta.
      Na seminarjih bi bilo treba zagotoviti udeležbo strokovnjakov Unije z ustreznim tehničnim in političnim strokovnim znanjem.
      2.3.3   Prispevek: raziskave

      Za utemeljen, bistven in pravočasen prispevek k procesu ZN so zelo pomembne raziskave. UNIDIR bo pri kompetentnih raziskovalnih inštitutih in posameznih strokovnjakih naročil izdelavo največ 12 delovnih dokumentov s področja raziskav, s poudarkom na ključnih vidikih projekta in regionalnih seminarjev. UNIDIR bo predlagal VP kratek seznam možnih raziskovalnih inštitutov ali posameznih strokovnjakov, ki so dobro seznanjeni s specifičnimi vprašanji v zvezi z ATT. VP bo nato na podlagi tega seznama in po posvetovanju s pristojnimi organi Sveta izbral najprimernejše.
      2.3.4   Razporeditev seminarjev po regijah

      Regionalni seminarji bodo potekali v naslednjih skupinah:

                  (a)

                  en seminar za ameriško celino in Karibe;

                  (b)

                  en seminar za Bližnji vzhod;

                  (c)

                  en seminar za severno, vzhodno in srednjo Afriko;

                  (d)

                  en seminar za vzhodno in južno Afriko;

                  (e)

                  en seminar za vzhodno Azijo in Pacifik;

                  (f)

                  en seminar za južno in srednjo Azijo;

                  (g)

                  en seminar za širšo evropsko regijo.

            Predlagane okvirne lokacije za seminarje so:

                  (a)

                  Buenos Aires ali Rio de Janeiro za ameriško celino in Karibe;

                  (b)

                  Kairo ali Bejrut za Bližnji vzhod;

                  (c)

                  Rabat ali Akra za severno, vzhodno in srednjo Afriko;

                  (d)

                  Nairobi ali Johannesburg za vzhodno in južno Afriko;

                  (e)

                  Džakarta ali Peking za vzhodno Azijo in Pacifik;

                  (f)

                  New Delhi ali Astana za južno in srednjo Azijo;

                  (g)

                  Moskva ali Beograd za širšo evropsko regijo.

            Dokončne lokacije bodo določene tako, da bodo zagotovljeni najboljši možni izkoristek sredstev in čim manjše emisije ogljika, upoštevana pa bo tudi razpoložljiva pomoč na lokalni ravni. UNIDIR bo VP predložil utemeljena priporočila glede lokacij, ki jih bo ob posvetovanju s pristojnimi organi Sveta VP preučil in odobril.
      2.3.5   Uvodna in zaključna prireditev

      Uvodna prireditev bo trajala en dan, da se mednarodni skupnosti predstavijo cilji projekta in da se omogočijo prispevki civilne družbe, raziskovalcev in NVO, s čimer bi projektu zagotovili podporo. Na enodnevni zaključni prireditvi bodo predstavljeni rezultati projekta. Dokončne lokacije za prireditvi bodo določene v skladu s predvidenim postopkom za izbor lokacij regionalnih seminarjev. Uvodna prireditev bo morda organizirana julija 2010 ob robu seje pripravljalnega odbora, odvisno od datuma sprejetja tega sklepa.
      2.3.6   Spremljajoči dogodki

      Prvi spremljajoč dogodek bo organiziran oktobra 2010 ob robu seje Prvega odbora (65. zasedanje Generalne skupščine ZN) z namenom povečati ozaveščenost interesnih skupin v New Yorku o projektu ter razpravljati o nekaterih konkretnih, bistvenih elementih procesa ATT.
      Drugi spremljajoč dogodek bo potekal leta 2011 v New Yorku ob četrti seji pripravljalnega odbora ATT, da se interesnim skupinam v New Yorku predstavijo dotedanji rezultati projekta.
      Tretji dogodek bo potekal oktobra 2011 ob robu seje Prvega odbora (66. zasedanje Generalne skupščine ZN), da se interesnim skupinam v New Yorku predstavijo dotedanji rezultati projekta.
      2.4   Rezultati – Predstavitev

      POROČILA – OBJAVA
      Na vsakem seminarju in ob vsakem dogodku bo pripravljeno kratko zbirno poročilo o razpravah, priporočilih in zamislih v zvezi z ATT ter tehničnih vidikih, o katerih se je razpravljalo. Poročila s seminarjev, pripravljena v angleškem jeziku, bodo objavljena na spletu, na voljo pa bodo tudi na elektronskih pomnilnikih podatkov.
      Osnutek končnega poročila, v katerem bodo analizirana zbirna poročila s sedmih regionalnih srečanj in drugih s projektom povezanih dogodkov, bo pripravljen in predstavljen na zaključnem seminarju, kjer bo mogoče o njem tudi razpravljati. Končno poročilo bo objavljeno na spletu ter na elektronskih pomnilnikih podatkov. Publikacija, v kateri bo povzeto končno poročilo, bo na voljo na spletu in v tiskani obliki.
      3.   Trajanje

      Projekt se bo predvidoma izvajal 24 mesecev po sklenitvi sporazuma o financiranju iz člena 3(3).
      4.   Upravičenci

      Upravičenci tega projekta bodo države članice ZN, zlasti državni organi, pristojni za oblikovanje nacionalnih politik v zvezi z ATT, organi za nadzor izvoza, carinski organi ter uslužbenci organov pregona, ki morajo poglobiti svoje strokovno znanje, da bodo lahko v okviru prihodnjega ATT poskrbeli za odgovorno trgovanje z orožjem in preprečili neodgovorno širjenje konvencionalnega orožja. Specifični državni upravičenci bodo izbrani na podlagi kratkega seznama upravičencev, ki ga predlaga UNIDIR, potrdi pa VP po posvetovanju s pristojnimi organi Sveta.
      5.   Izvajalec

      Tehnično izvajanje tega sklepa bo poverjeno UNIDIR, ki bo svojo nalogo izvajal v okviru odgovornosti VP. UNIDIR bo sodeloval z UNODA in člani predsedstva pripravljalnega odbora za konferenco ZN o ATT.
      UNIDIR po potrebi sodeluje z institucijami, kot so regionalne organizacije, skupine strokovnjakov, NVO in industrija. UNIDIR bo zagotovil razpoznavnost prispevka Unije primerno njegovemu obsegu.

         (1)  UL L 335, 13.12.2008, str. 99.


title: 2011/400/EU: Sklep Sveta z dne 28. junija 2011 o spremembi Akta Sveta z dne 12. marca 1999 o sprejetju pravil o pokojninskem skladu Europola

text:
               7.7.2011

               SL

               Uradni list Evropske unije

               L 179/5

         SKLEP SVETA
   z dne 28. junija 2011
   o spremembi Akta Sveta z dne 12. marca 1999 o sprejetju pravil o pokojninskem skladu Europola
   (2011/400/EU)
   SVET EVROPSKE UNIJE JE –
   ob upoštevanju Kadrovskih predpisov za zaposlene v Europolu, kot so določeni v aktu Sveta z dne 3. decembra 1998 (v nadaljnjem besedilu: Kadrovski predpisi Europola) (1), in zlasti člena 37(3) Dodatka 6 h Kadrovskim predpisom,
   ob upoštevanju naslednjega:

               (1)

               Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (2) (v nadaljnjem besedilu: Sklep o Europolu) od datuma začetka svoje uporabe, to je od 1. januarja 2010, nadomešča Akt Sveta z dne 26. julija 1995 o Konvenciji na podlagi člena K.3 Pogodbe o Evropski uniji o ustanovitvi Evropskega policijskega urada (3) (v nadaljnjem besedilu: Konvencija o Europolu).

               (2)

               Sklep o Europolu določa, da se vsi ukrepi za izvajanje Konvencije o Europolu razveljavijo z učinkom od 1. januarja 2010, razen če v Sklepu o Europolu ni določeno drugače.

               (3)

               Sklep o Europolu nadalje določa, da se Kadrovski predpisi Europola in drugi ustrezni instrumenti še naprej uporabljajo za člane osebja, ki niso zaposleni na podlagi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije v skladu s členom 57(2) tega sklepa.

               (4)

               Sklep o Europolu določa tudi, da se Kadrovski predpisi za uradnike Evropske unije in Pogoji za zaposlitev drugih uslužbencev Evropske unije, kot so določeni v Uredbi Sveta (EGS, Euratom, ESPJ) št. 259/68 (4) uporabljajo za direktorja, namestnike direktorja in osebje Europola, zaposlene po 1. januarju 2010.

               (5)

               Sklep o Europolu nadalje določa, da vse pogodbe o zaposlitvi, ki jih je sklenil Europol, kot je bil ustanovljen s Konvencijo o Europolu, in ki veljajo 1. januarja 2010, veljajo še naprej do datuma njihovega izteka, vendar jih po datumu začetka uporabe Sklepa o Europolu ni mogoče več podaljšati na podlagi Kadrovskih predpisov Europola.

               (6)

               Sklep o Europolu določa tudi, da se vsem članom osebja, zaposlenim po pogodbah 1. januarja 2010, zagotovi možnost, da sklenejo pogodbe za začasne uslužbence ali pogodbene uslužbence v skladu s Pogoji za zaposlitev drugih uslužbencev Evropske unije. To možnost je izkoristilo več članov osebja.

               (7)

               Število osebja, ki je še naprej zaposleno v skladu s Kadrovskimi predpisi Europola, se je posledično postopoma zmanjševalo, zato so se tudi njihovi prispevki v pokojninski sklad Europola v skladu s členom 37(1) Dodatka 6 h Kadrovskim predpisom Europola, od 1. januarja 2010 postopoma zniževali in se bodo prenehali, ko se izteče zadnja pogodba o zaposlitvi, za katero veljajo Kadrovski predpisi Europola.

               (8)

               Zato je treba upravljanje sklada prilagoditi zmanjšanemu obsegu prispevkov in izplačil iz sklada, in sicer z zmanjšanjem števila članov odbora in njihovih sestankov.

               (9)

               Prav tako je smiselno omejiti osebno odgovornost članov odbora pri izpolnjevanju njihovih nalog, in sicer na hudo malomarnost in resne kršitve.

               (10)

               Tudi obveznosti sklada se bodo prenehale prej, kot je bilo predvideno ob njegovi ustanovitvi. Če sredstva sklada ne bi zadostovala za izpolnitev njegovih obveznosti, bi moral biti primanjkljaj krit iz proračuna Europola. Glede na sedanje finančno stanje sklada se zdi ta možnost teoretična, tudi ob upoštevanju dejstva, da je Europol tveganja, ki izhajajo iz njegove obveznosti v skladu s členi 63 do 71 Kadrovskih predpisov Europola, pozavaroval s sklenitvijo zavarovanja v zvezi z invalidskimi in družinskimi pokojninami.

               (11)

               Akt Sveta z dne 12. marca 1999 o sprejetju pravil o pokojninskem skladu Europola (5) bi moral biti zato ustrezno spremenjen. Uvesti bi bilo treba tudi druge tehnične spremembe tega akta, ki so posledica začetka veljavnosti Sklepa o Europolu –

         SPREJEL NASLEDNJI SKLEP:
   Člen 1
   Akt Sveta z dne 12. marca 1999 o sprejetju pravil o pokojninskem skladu Europola se spremeni:

               1.

               v členu 1 se vstavi naslednja točka:

                           „(aa)

                           ‚Sklep o Europolu‘ pomeni Sklep Sveta z dne 6. aprila 2009 o ustanovitvi Evropskega policijskega urada (6) in nadomestitvi Konvencije o Europolu;

               2.

               v členu 1 se točka (b) nadomesti z naslednjim:

                           „(b)

                           ‚Europol‘ pomeni Evropski policijski urad, kakor je ustanovljen s Sklepom o Europolu;“;

               3.

               v členu 1 se točka (g) nadomesti z naslednjim:

                           „(g)

                           ‚Upravni odbor Europola‘ pomeni upravni odbor Europola, kot je naveden v členu 37(1) Sklepa o Europolu;“;

               4.

               v členu 1 se doda naslednja točka:

                           „(h)

                           ‚Odbor uslužbencev Europola‘ pomeni odbor uslužbencev, ustanovljen v skladu s členom 4 Kadrovskih predpisov ali, če ta preneha delovati, odbor uslužbencev, naveden v členu 9(1) Kadrovskih predpisov za uradnike Evropske unije (7).

               5.

               v členu 3(1) se točka (g) nadomesti z naslednjim:

                           „(g)

                           drugi dohodki, vključno z izrednimi prispevki, prejetimi od Europola, v skladu s členom 12b.“;

               6.

               besedilo „ali zaželeni“ iz člena 3(2), točka (d), se črta;

               7.

               člen 4(2) se nadomesti z naslednjim:
               „2.   Odbor sestavljajo štirje člani.“;

               8.

               člen 4(3) se nadomesti z naslednjim:
               „3.   Od štirih članov dva imenuje upravni odbor Europola, enega Europol in enega odbor uslužbencev Europola. Vsakemu članu lahko pri sejah odbora pomagata največ dva strokovnjaka. Stroške zunanjih strokovnjakov krije sklad, a le, če tako odloči odbor.“;

               9.

               v členu 4(7) se besedilo „sekretar je v vsakem primeru eden izmed članov, ki jih imenuje Europol ali odbor uslužbencev Europola“ nadomesti z besedilom: „sekretar je v vsakem primeru član, ki ga imenuje Europol, ali član, ki ga imenuje odbor uslužbencev Europola“;

               10.

               v členu 5 se doda naslednji odstavek:
               „6.   Odbor in njegovi člani zastopajo interese vseh udeležencev in interese Europola.“;

               11.

               v členu 6(1) se beseda „dvakrat“ nadomesti z besedo „enkrat“;

               12.

               člen 7(1) se nadomesti z naslednjim:
               „1.   Odločitve odbora se lahko sprejmejo le na sejah, kjer je prisoten vsaj eden izmed članov, ki ga imenuje upravni odbor Europola, in predstavniki drugih strani.“;

               13.

               v členu 8(1) se besedilo „solventnosti, likvidnosti, rentabilnosti“ nadomesti z besedilom „solventnosti, likvidnosti, donosnosti“;

               14.

               v členu 10(3) se drugi stavek nadomesti z naslednjim:
               „V ta namen odbor imenuje pooblaščenega računovodjo, registriranega v skladu z veljavno nizozemsko zakonodajo.“;

               15.

               člen 10(4) se nadomesti z naslednjim:
               „4.   Letno poročilo se predloži upravnemu odboru Europola, pregleda pa ga Evropsko računsko sodišče v skladu s členoma 43 in 58(2)(a) Sklepa o Europolu.“;

               16.

               vstavi se naslednji člen:
               „Člen 12a
               Omejitev odgovornosti
               1.   Člani odbora so oproščeni vsakršne odgovornosti za zahtevke v zvezi z izpolnjevanjem svojih nalog iz člena 5.
               2.   Europol povrne škodo članom odbora pri zahtevkih za odškodnino, ki jih vložijo udeleženci v skladu in/ali druge zainteresirane strani v zvezi z izpolnjevanjem svojih nalog iz člena 5.
               3.   Z odstopanjem od odstavkov 1 in 2 tega člena, člani odbora odgovarjajo za hudo malomarnost in resne kršitve, med drugim za goljufijo, korupcijo, nezakonito prisvajanje sredstev in krajo.“;

               17.

               vstavi se naslednji člen:
               „Člen 12b
               Nadzor sredstev sklada
               1.   Poleg poročila, pripravljenega v skladu s členom 10, odbor vsako četrtletje pripravi finančno poročilo o spremljanju deleža pokritosti sklada. Če je delež pokritosti nižji od mejne vrednosti, določene v členu 132 nizozemskega zakona o pokojninah, odbor oceni tveganje, da bi se opredelilo morebitno stanje insolventnosti sklada v naslednjih petih proračunskih letih. Rezultati se sporočijo upravnemu odboru Europola in direktorju Europola in v njih se navedejo razlogi, predlagajo se preventivni ukrepi, opredeli se pričakovan razvoj finančnega stanja in za vsako proračunsko leto, za katero se zahtevajo izredni prispevki Europola, se oceni potrebni denarni tok.
               2.   Ne glede na možnost za razpustitev sklada v skladu s členom 13, Europol krije kakršen koli primanjkljaj v primeru, da sredstva pokojninskega sklada Europola ne zadostujejo za izpolnitev njegovih obveznosti, razen obveznosti, ki jih krijejo pozavarovalne pogodbe Europola.“;

               18.

               člen 13(1) se nadomesti z naslednjim:
               „1.   Sklad je bil ustanovljen za nedoločeno obdobje. Razpuščen je lahko le s soglasnim sklepom Sveta. Taka odločitev se sprejme na predlog upravnega odbora Europola, ki se ga predloži po obravnavi v odboru.“;

               19.

               člen 14 se razveljavi.

         Člen 2
   Ta sklep začne veljati dan po sprejetju.

      V Luxembourgu, 28. junija 2011

            Za Svet

            Predsednik

         FAZEKAS S.

      (1)  UL C 26, 30.1.1999, str. 23.

      (2)  UL L 121, 15.5.2009, str. 37.

      (3)  UL C 316, 27.11.1995, str. 1.

      (4)  UL L 56, 4.3.1968, str. 1.

      (5)  Glej dokument 5397/99 v javnem registru Sveta na naslovu: http://register.consilium.eu.int/.

      (6)  UL L 121, 15.5.2009, str. 37.“;

      (7)  UL L 56, 4.3.1968, str. 1.“;


Pomembno pravno obvestilo

|

52005DP0268(01)

Sklep Evropskega parlamenta o zahtevi za zaščito imunitete in privilegijev Umberta Bossija (2004/2101(IMM))

Uradni list 157 E , 06/07/2006 str. 0069 - 0070

		P6_TA(2005)0268Zahteva za zaščito imunitete Umberta Bossija--------------------------------------------------


title: Sklep Evropskega Sveta, sprejet s soglasjem predsednika Komisije, z dne 1. decembra 2009 o imenovanju visokega predstavnika Unije za zunanje zadeve in varnostno politiko

text:
               2.12.2009

               SL

               Uradni list Evropske unije

               L 315/49

      SKLEP EVROPSKEGA SVETA,
   sprejet s soglasjem predsednika Komisije,
   z dne 1. decembra 2009
   o imenovanju visokega predstavnika Unije za zunanje zadeve in varnostno politiko
   (2009/880/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 18(1) Pogodbe,
   ob upoštevanju naslednjega:

               (1)

               Lizbonska pogodba ustanavlja novo funkcijo visokega predstavnika Unije za zunanje zadeve in varnostno politiko.

               (2)

               V skladu s členom 5 Protokola (št. 36) o prehodni ureditvi in kakor je predvideno v Izjavi (št. 12), ki je priložena Sklepni listini Medvladne konference, na kateri je bila sprejeta Lizbonska pogodba, bi moral visoki predstavnik Unije za zunanje zadeve in varnostno politiko, imenovan v času mandata Komisije, postati član Komisije za preostalo obdobje mandata Komisije.

               (3)

               Treba bi bilo imenovati visokega predstavnika Unije za zunanje zadeve in varnostno politiko –

         SPREJEL NASLEDNJI SKLEP:
   Člen 1
   Baronica Catherine Margaret ASHTON OF UPHOLLAND se imenuje za visoko predstavnico Unije za zunanje zadeve in varnostno politiko za obdobje od 1. decembra 2009 do izteka mandata Komisije, ki bo na ta dan opravljala funkcijo.
   Člen 2
   Predsednik Evropskega sveta uradno obvesti baronico Catherine Margaret ASHTON OF UPHOLLAND o tem sklepu.
   Objavi se v Uradnem listu Evropske unije.

      V Bruslju, 1. decembra 2009

            Za Evropski svet

            Predsednik

         H. VAN ROMPUY


title: 2010/41/EU, Euratom: Sklep Sveta, sprejet v medsebojnem soglasju z izvoljenim predsednikom Komisije, z dne 22. januarja 2010 o sprejetju seznama drugih oseb, ki jih predlaga v imenovanje za člane Komisije, ter o razveljavitvi in nadomestitvi Sklepa 2009/903/EU

text:
               26.1.2010

               SL

               Uradni list Evropske unije

               L 20/5

         SKLEP SVETA,
   sprejet v medsebojnem soglasju z izvoljenim predsednikom Komisije,
   z dne 22. januarja 2010
   o sprejetju seznama drugih oseb, ki jih predlaga v imenovanje za člane Komisije, ter o razveljavitvi in nadomestitvi Sklepa 2009/903/EU
   (2010/41/EU, Euratom)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 17(3) in (4) ter drugega pododstavka člena 17(7) te pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a te pogodbe,
   ob upoštevanju naslednjega:

               (1)

               Zaradi okoliščin, povezanih s postopkom ratifikacije Lizbonske pogodbe, Komisija, imenovana 22. novembra 2004, po 31. oktobru 2009 še naprej opravlja svoj mandat, in sicer do zaključka postopka imenovanja nove Komisije, v skladu z določbami Pogodbe o Evropski uniji, kakor je bila spremenjena z Lizbonsko pogodbo.

               (2)

               Za obdobje do 31. oktobra 2014 mora biti imenovana nova Komisija, ki jo sestavlja po en državljan vsake države članice, vključno z njenim predsednikom in visokim predstavnikom Unije za zunanje zadeve in varnostno politiko.

               (3)

               Evropski svet je imenoval g. Joséja Manuela DURÃA BARROSA kot osebo, ki se jo Evropskemu parlamentu predlaga za predsednika Komisije, in Evropski parlament je tako predlaganega kandidata izvolil.

               (4)

               V skladu s členom 18(1) Pogodbe o Evropski uniji Evropski svet s soglasjem predsednika Komisije imenuje visokega predstavnika Unije za zunanje zadeve in varnostno politiko.

               (5)

               Svet je s Sklepom št. 2009/903/EU z dne 4. decembra 2009 (1) v medsebojnem soglasju z izvoljenim predsednikom Komisije sprejel seznam drugih oseb, ki jih predlaga v imenovanje za člane Komisije do 31. oktobra 2014.

               (6)

               V medsebojnem soglasju z izvoljenim predsednikom Komisije bi bilo treba razveljaviti Sklep št. 2009/903/EU, še preden bo Evropski parlament z glasovanjem potrdil seznam iz tega sklepa, ter ga nadomestiti s tem sklepom.

               (7)

               V skladu s tretjim pododstavkom člena 17(7) Pogodbe o Evropski uniji predsednika, visokega predstavnika Unije za zunanje zadeve in varnostno politiko in druge člane Komisije kot kolegij z glasovanjem potrdi Evropski parlament –

         SPREJEL NASLEDNJI SKLEP:
   Člen 1
   Svet v medsebojnem soglasju z g. Joséjem Manuelom DURÃOM BARROSOM, izvoljenim predsednikom Komisije, predlaga, da so za člane Komisije za obdobje do 31. oktobra 2014 imenovane naslednje osebe:

               g. Joaquín ALMUNIA AMANN

               g. László ANDOR

               g. Michel BARNIER

               g. Dacian CIOLOȘ

               g. John DALLI

               ga. Maria DAMANAKI

               g. Karel DE GUCHT

               g. Štefan FÜLE

               ga. Máire GEOGHEGAN-QUINN

               ga. Kristalina GEORGIEVA

               g. Johannes HAHN

               ga. Connie HEDEGAARD

               g. Siim KALLAS

               ga. Neelie KROES

               g. Janusz LEWANDOWSKI

               ga. Cecilia MALMSTRÖM

               g. Günther H. OETTINGER

               g. Andris PIEBALGS

               g. Janez POTOČNIK

               ga. Viviane REDING

               g. Olli REHN

               g. Maroš ŠEFČOVIČ

               g. Algirdas Gediminas ŠEMETA

               g. Antonio TAJANI

               ga. Androulla VASSILIOU

         Člen 2
   Sklep 2009/903/EU se razveljavi.
   Člen 3
   Ta sklep se posreduje Evropskemu parlamentu.

      Objavi se v Uradnem listu Evropske unije.
      V, Bruslju 22. januarja 2010

            Za Svet

            Predsednik

         M. Á. MORATINOS

      (1)  UL L 321, 8.12.2009, str. 51.


title: Sklep upravnega odbora Europola z dne 5. decembra 2006 o sprejemu pogojev in postopkov, ki jih postavlja Europol v zvezi s prilagajanjem zneskov, navedenih v Dodatku k Sklepu upravnega odbora Europola z dne 16. novembra 1999 o dajatvah, ki se uporabljajo za plače in nagrade, izplačane osebju Europola, v korist Europola

text:
               13.1.2007

               SL

               Uradni list Evropske unije

               L 8/69

      SKLEP UPRAVNEGA ODBORA EUROPOLA

   z dne 5. decembra 2006
   o sprejemu pogojev in postopkov, ki jih postavlja Europol v zvezi s prilagajanjem zneskov, navedenih v Dodatku k Sklepu upravnega odbora Europola z dne 16. novembra 1999 o dajatvah, ki se uporabljajo za plače in nagrade, izplačane osebju Europola, v korist Europola
   (2007/33/ES)
   UPRAVNI ODBOR EUROPOLA JE –
   ob upoštevanju Protokola, sestavljenega na podlagi člena K.3 Pogodbe o Evropski uniji in člena 41(3) Konvencije o Europolu, o privilegijih in imunitetah Europola, članov njegovih organov, namestnikov direktorja in uslužbencev Europola (1), in zlasti člena 10,
   ob upoštevanju naslednjega:

               (1)

               Svet je 4. decembra 2006 sklenil prilagoditi plače in nagrade za uradnike Europola za 1,6 % s povratnim učinkom od 1. julija 2005.

               (2)

               Upravni odbor je dne 5. decembra 2006 sklenil, da se zneski, navedeni v členu 4 Dodatka k Sklepu upravnega odbora z dne 16. novembra 1999 (2), zvišajo za isti odstotek in od istega datuma, kot je bilo določeno z Odločbo Sveta z dne 4. decembra 2006, omenjeno pod točko 1.

               (3)

               V skladu z isto odločbo upravnega odbora z dne 5. decembra 2006 se tako določeni zneski objavijo v Uradnem listu Evropske unije –

         SKLENIL:
   Člen 1
   Z učinkom od 1. julija 2005:

               1.

               Znesek, omenjen v prvem stavku člena 4 Dodatka k Sklepu upravnega odbora Europola z dne 16. novembra 1999, se nadomesti z 112,00 EUR.

               2.

               Zneski v eurih iz tabele, ki je vključena v člen 4 Dodatka k Sklepu upravnega odbora Europola z dne 16. novembra 1999, se nadomestijo kot sledi:

                           8 % k zneskom med 112,00 EUR in 1 972,82 EUR

                           10 % k zneskom med 1 972,83 EUR in 2 717,25 EUR

                           12,5 % k zneskom med 2 717,26 EUR in 3 114,12 EUR

                           15 % k zneskom med 3 114,13 EUR in 3 536,55 EUR

                           17,5 % k zneskom med 3 536,56 EUR in 3 933,45 EUR

                           20 % k zneskom med 3 933,46 EUR in 4 318,14 EUR

                           22,5 % k zneskom med 4 318,15 EUR in 4 715,00 EUR

                           25 % k zneskom med 4 715,01 EUR in 5 099,71 EUR

                           27,5 % k zneskom med 5 099,72 EUR in 5 496,58 EUR

                           30 % k zneskom med 5 496,59 EUR in 5 881,29 EUR

                           32,5 % k zneskom med 5 881,30 EUR in 6 278,16 EUR

                           35 % k zneskom med 6 278,17 EUR in 6 663,47 EUR

                           40 % k zneskom med 6 663,48 EUR in 7 060,35 EUR

                           45 % k zneskom nad 7 060,36 EUR.

         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati naslednji dan po njegovem sprejetju.

      V Haagu, 5. decembra 2006

         Kari RANTAMA

            Predsednik upravnega odbora

      (1)  UL C 221, 19.7.1997, str. 2.

      (2)  UL C 65, 28.2.2001, str. 8.


title: Sklep Sveta z dne 29. januarja 1996 o sklenitvi v imenu Evropskega odbora Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi strani

text:
Pomembno pravno obvestilo

|

31996D0161

Uradni list L 040 , 17/02/1996 str. 0010 - 0010

		Sklep Svetaz dne 29. januarja 1996o sklenitvi v imenu Evropskega odbora Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi strani(96/161/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) te pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je, dokler ne začne veljati Sporazum o partnerstvu in sodelovanju, podpisan v Bruslju 28. novembra 1994, treba sprejeti Začasni sporazum o trgovini in trgovinskih zadevah, podpisan v Luksemburgu 2. oktobra 1995, med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi,SKLENIL:Člen 1Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi se s Protokolom in izjavami odobri v imenu Evropske skupnosti.Besedila so priložena temu sklepu.Člen 2Predsednik Sveta v imenu Evropske skupnosti da uradno obvestilo, kot je predvideno v členu 35 Začasnega sporazuma [2].V Bruslju, 29. januarja 1996Za SvetPredsednikS. Agnelli[1] UL C 339, 18.12.1995.[2] Datum začetka veljavnosti Začasnega sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------